CELEX: 32004R1486
Language: sl
Date: 2004-08-20 00:00:00
Title: Uredba Komisije (ES) št. 1486/2004 z dne 20. avgusta 2004 o dopolnitvi Priloge k Uredbi (ES) št. 2400/96 o registraciji določenih imenovanj v «Register zaščitenih geografskih porekel in označb» (Farinheira de Estremoz e Borba, Domfront, Kiwi Latina, Valle del Belice in Noix du Périgord)

21.8.2004   
            
            
               SL
            
            
               Uradni list Evropske unije
            
            
               L 273/9
            
         
      UREDBA KOMISIJE (ES) št. 1486/2004
   z dne 20. avgusta 2004
   o dopolnitvi Priloge k Uredbi (ES) št. 2400/96 o registraciji določenih imenovanj v „Register zaščitenih geografskih porekel in označb“ (Farinheira de Estremoz e Borba, Domfront, Kiwi Latina, Valle del Belice in Noix du Périgord)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in imenovanjih porekla kmetijskih proizvodov in prehrambnih izdelkov (1), in zlasti člena 6(3) in (4) Uredbe,
   ob upoštevanju naslednjega:
   
               (1)
            
            
               V skladu s členom 5 Uredbe (EGS) št. 2081/92 je Portugalska pri Komisiji vložila zahtevek za registracijo imenovanja „Farinheira de Estremoz e Borba“ kot geografske označbe, Italija zahtevek za registracijo imenovanja „Kiwi Latina“ kot geografske označbe in zahtevek za registracijo imenovanja „Valle del Belice“ kot označbe porekla ter Francija zahtevek za registracijo imenovanj „Domfront“ in „Noix du Périgord“ kot označb porekel.
            
         
               (2)
            
            
               V skladu s členom 6(1) omenjene uredbe je bilo ugotovljeno, da so v skladu s to uredbo in da zlasti vsebujejo vse podrobnosti iz člena 4 Uredbe.
            
         
               (3)
            
            
               Po objavi imenovanj, ki so navedena v Prilogi k tej uredbi, v Uradnem listu Evropske unije
                   (2) Komisija ni prejela nobene izjave o nasprotovanju v smislu člena 7 Uredbe (EGS) št. 2081/92.
            
         
               (4)
            
            
               Zato imajo ta imenovanja pravico do vpisa v „Register zaščitenih geografskih porekel in označb“ in torej do zaščite na ravni Skupnosti kot zaščitena geografska označba ali kot zaščitena označba porekla.
            
         
               (5)
            
            
               Priloga k tej uredbi dopolnjuje Uredbo Komisije (ES) št. 2400/96 (3) –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 2400/96 se dopolni s petimi imenovanji, ki so navedena v Prilogi k tej uredbi, in ta imenovanja se vpišejo v „Register zaščitenih geografskih porekel in označb“ kot zaščitena geografska označba (ZGO) ali zaščitena označba porekla (ZOP), kot je predvideno v členu 6(3) Uredbe (EGS) št. 2081/92.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. avgusta 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 208, 24.7.1992, str. 1. Uredba, nazadnje spremenjena z Uredbo (ES) št. 1215/2004 (UL L 232, 1.7.2004, str. 21).
   
      (2)  UL C 168, 13.7.2002, str. 10 (Farinheira de Estremoz e Borba).
   
      UL C 261, 30.10.2003, str. 6 (Domfront).
   
      UL C 262, 31.10.2003, str. 7 (Kiwi Latina).
   
      UL C 277, 18.11.2003, str. 9 (Valle del Belice).
   
      UL C 277, 18.11.2003, str. 12 (Noix du Périgord).
   
      (3)  UL L 327, 18.12.1996, str. 11. Uredba, nazadnje spremenjena z Uredbo (ES) št. 1258/2004 (UL L 239, 9.7.2004, str. 5).
   
      PRILOGA
      PROIZVODI IZ PRILOGE I K POGODBI, NAMENJENI ZA PREHRANO LJUDI
      Mesni izdelki (segreti, soljeni, prekajeni itd.)
      
                   
               
               
                  PORTUGALSKA
                  Farinheira de Estremoz e Borba (ZGO)
               
            Drugi izdelki v Prilogi I (začimbe itd.)
      
                   
               
               
                  FRANCIJA
                  Domfront (ZGP)
               
            Maščobe (maslo, margarina, olja itd.)
      
                   
               
               
                  ITALIJA
                  Valle del Belice (ZGP)
               
            Sveže ali predelano sadje, zelenjava in žitarice
      
                   
               
               
                  ITALIJA
                  Kiwi Latina (ZGO)
               
            
                   
               
               
                  FRANCIJA
                  Noix du Périgord (ZGP)